HM Johnsen

Hans Marius Johnsen (født 28. desember 1996) er en norsk artist fra Os i Bjørnafjorden kommune i Vestland fylke, som i 2017 vant Union Blues Cup på Notodden Blues Festival. 

I 2017 ga han ut sitt debutalbum «Chased», som ble fullfinansiert av 36 sponsorer i tidligere Os kommune etter at Johnsen hadde bedt næringslivet på hjemstedet om å hjelpe ham med å realisere platedrømmen. Albumet ble spilt inn i Lyd iLøo studio i Øystese, Hardanger. Plateslippet ble markert med konsert i kulturhuset Oseana i Osøyro

Debutalbumet var preget av bluesrock, med tydelige referanser til forbilder som Joe Bonamassa og Eric Johnson. Platen ble mastret i Abbey Road Studios i London av Christian Wright. 

Sponsingen og turen til Abbey Road førte til at NRK laget reportasje om Johnsen . 

Senere samme år gikk han til topps i den årlige bluescupen på Notodden Blues Festival. Seieren la grunnlaget for hans første norgesturné med over 40 opptredener over hele landet, samt flere spillejobber i Tyskland. 

Året etter opptrådte Johnsen på hovedfestivalen og fikk der også studiotid med artist Steven van Zandt på «Little Steven's Blues School». 

I november 2020 ga Johnsen ut EP-en «Serenity», innspilt i Berlin.

Referanser 

Norske musikere